ભિખારીની તો દિવસોની ભૂખ ટળી ગઈ, પણ બન્યું એવું કે એ ભોજન જોઈને ભાન ભૂલ્યો. ઘણા વખતે આવું સારું ભોજન મેળવ્યું હતું. આથી ઠાંસી ઠાંસીને ખાધું પરિણામે રાત્રે પેટમાં ભારે પીડા ઉપડી. ન રહેવાય, ન સહેવાય કરવું શું ? પ્રતિક્રમણ પૂર્ણ થયા બાદ બધા સાધુઓ આ નવા સાધુની આસપાસ બેસી ગયા. પ્રતિક્રમણ કરવા આવેલા શ્રાવકો આ નવા સાધુની સેવા-સુશ્રુષા કરવા લાગ્યા. સાધુ- મહાત્માઓ પણ એની શાંતિ માટે નવકાર મહામંત્ર સંભળાવવા લાગ્યા.